सारिका सुसाइड: यूपी पुलिस की पोल खोलती ये चिट्टी

लखनऊ. सरकार लाख दावा करे, लेकिन यूपी में महिलाओं से रेप और छेड़छाड़ के मामले थमने का नाम नहीं ले रहे हैं। राजधानी के गुडंबा में मेडिकल की छात्रा सारिका की सुसाइड ने पुलिस की पोल कर रख दिया है। सारिका ने मौत को गले लगाने के पहले विकास नगर थाने में आरोपी युवक अजय विश्‍वकर्मा के खिलाफ शिकायती लेटर दिया था, लेकिन पुलिस ने कोई कार्रवाई नहीं की। ऐसे में हताश होकर उसने फांसी लगाकर जान दे दी। आगे पढ़िए, क्‍या कहते हैं परिजन...

-मृतक सारिका के परिजनों का आरोप है कि कई दिनों से अजय विश्वकर्मा नाम का युवक उसके साथ छेड़छाड़ कर रहा था।

-मोहब्बत का इजहार करता था और उससे दोस्ती करने का दबाव बनाता था।

-जब सारिका ने मना किया तो वह उसके चेहरे पर तेजाब डालकर जला देने की धमकी देने लगा।

-शुक्रवार को वह कॉलेज में एग्जाम देने गई थी, जहां अजय ने उसे घेर लिया और प्रेम का इजहार किया।

-इनकार करने पर अजय ने उसका फोन तोड़ दिया और अभद्रता की।

-सारिका ने परेशान होकर कई बार 1090 में फोन लगाया, लेकिन फोन नहीं लग पाया।

-दो दिन पहले वह विकासनगर थाने में लड़के के खिलाफ रिपोर्ट दर्ज कराने गई थी, लेकिन पुलिस ने मामला दर्ज करने से इनकार कर दिया था।

परेशान सारिका ने घर में आकर लगा ली फांसी

-बाद में वो घर लौट आई और कमरे में जाकर फांसी लगा ली।

-जब घरवाले उसके कमरे में गए तो उसका शव फंदे से लटका हुआ था।

-यह देख उनके होश उड़ गए, लेकिन उन्होंने जब फंदे से शव उतारा तो लगा की सारिका अभी जीवित है।

-ऐसे में वो तुरंत ट्रॉमा सेंटर लेकर गए, लेकिन जांच के बाद डॉक्टरों ने मृत घोषित कर दिया।

आगे की स्‍लाइड्स में देखिए, सारिका की फाइल फोटोज...